Մաքքուորի (կղզի)

thumb|left|150px|Կղզու երկրաբանական քարտեզ**Մաքքուորի** ()՝ կղզի Խաղաղ օվկիանոսի հարավային մասում (Թասմանիա կղզուց մոտավորապես 1,5 հազար կիլոմետր հարավ-արևելք)։ Մաքքուորի կղզին պատկանում է Ավստրալիային և մտնում է Թասմանիա նահանգի կազմի մեջ։

## Աշխարհագրություն
Մակերեսը կազմում է մոտ 128 կմ2, առավելագույն բարձրությունը ծովի մակարդակից՝ 420 մ։ Կղզու վրա է գտնվում Ավստրալիայի ամենահարավային կետը։

Մաքքուորիի մոտակայքում է գտնվում ոչ մեծ կղզիախումբ՝ Բիշոփ էնդ Քլերքի կղզիները։

### Կլիմա
Կղզու կլիման խոնավ մերձանտարկտիկյան է՝ ուժեղ քամիներով։ Միջին ամսական ջերմաստիճանը տատանվում է +3,4 °С-ից մինչև +7,1&nbsp;°C (տարեկան միջին ջերմաստիճանը՝ +4,9&nbsp;°C)։  Տարվա ընթացքում տեղումների քանակը կազմում է 912 մմ՝ հիմնականում մանրամաղ անձրևի տեսքով։

### Կենդանական և բուսական աշխարհ
thumb|left|220px|Պինգվինների գաղութ Մաքքուորի կղզում
Բուսական աշխարհը ներկայացված է հիմնականում խոտաբույսերով։ Հազվադեպ հանդիպում է մերձանտարկտիկյան կղզիների համար էնդեմիկ համարվող Մաքքուորիի կաղամբը (Stilbocarpa polaris)։

Կղզու հյուսիսային մասը հավաքատեղի է ծովափղերի համար։ Առափնյա մասերում կան կայսերական պինգվինի (*Aptenodytes patagonicus*), աչքավոր պինգվինի (*[[Spheniscus demersus]]*), պապուական պինգվինի (*[[Pygoscelis papua]]*) և էնդեմիկ Մաքքուորիի պինգվինի գաղութներ։ Կղզամերձ ջրերում առկա են կետերի մի քանի տեսակներ և աճում են գորշ ջրիմուռներ (Lessonia spp.)։

Կղզին բնակեցված է թռչուններով։ Մինչև 1890 թվականը կղզում կար էնդեմիկ թռչկոտող Մաքքուորիի թութակը, որն անհետացավ, երբ կղզում հայտնվեցին առաջին կատուները։ Տարածված են նաև ալբատրոսներ։

Մարդկանց միջոցով կղզի է ներմուծվել կատուներ և ճագարներ։ 2002 թվականին հայտարարվեց, որ կղզում կատուներ այլևս չեն մնացել, իսկ ճագարները թվաքանակը հասնում է մոտ 100 հազարի։

## Պատմություն
Հայտնաբերվել է 1810 թվականին առագաստանավի նավապետ Ֆրեդերիկ Հասսելբորոյի կողմից։ Անվանվել է այդ ժամանակվա Նոր Հարավային Ուելսի նահանգապետ Լաքլան Մաքքուորիի պատվին։

1820 թվականի նոյեմբերի 17-ին (29) Մաքքուորի են այցելել առաջին ռուսական անտարկտիկական արշավախմբի նավերը՝ Ֆ․ Ֆ․ Բելինսհաուզենի ղեկավարությամբ։

## Բնակչություն
Կղզում մշտական բնակչություն առկա չէ, սակայն գիտնականները հաճախ են լինում այստեղ։ Կղզում նաև կա ավստրալիական Մաքքուորի Այլենդ կայանը, որտեղ կախված տարվա եղանակից կարող են լինել 25-ից 40 աշխատակից։

## Համաշխարհային ժառանգություն
1978 թվականին հայտարարվել է որպես արգելոց, իսկ 1977 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում որպես կարևորագույն երկրաբանական նշանակության վայր

## Պատկերասրահ

Պատկեր:MacquarieIsland7.JPG|
File:MacquarieIsland4.JPG|
File:MacquarieIsland5.JPG|
File:Royal penguins arguing.jpg|
File:MacquarieIslandElephantSeal.JPG|
File:Macquarie Island geology.png|
File:MacquarieIslandCormorant.JPG|
File:MacquarieIslandGentoo.JPG|
File:MacquarieIslandLusiBAY.JPG|
File:MacquarieIslandRockhoppers.JPG|
File:MacquarieIslandSooties.JPG|
File:MacquarieIslandIsthmus.JPG|
File:MacquarieIslandWanderer.JPG|
File:MacquarieIslandGreenGORGE.JPG|
File:Pleurophyllum hookeri Macquarie Island.jpg|


## Ծանոթագրություններ

## Հղումներ


* Веб-камера на станции Маккуори
* 
* 
* *Артём Тунцов.* Кролики отомстили и съели пол-острова // Газета.Ru, 13.01.2009.


Կատեգորիա:Անմարդաբնակ կղզիներ
Կատեգորիա:Ավստրալիայի կղզիներ
Կատեգորիա:Համաշխարհային ժառանգություն Ավստրալիայում